Stromae

Stromae vlastným menom Paul Van Haver (* 12. marec 1985, Etterbeek, Belgicko) je spevák-skladateľ s belgicko-rwandskými koreňmi. Stal sa slávnym vďaka piesni „Alors on danse“, ktorá dosiahla prvé pozície počas niekoľkých týždňov v niekoľkých krajinách Európy ako Rakúsku, Belgicku, Dánsku, Holandsku, Francúzsku, Nemecku, Taliansku, Slovensku a Švajčiarsku.

Životopis
Jeho otec je z Rwandy a matka z Belgicka. Keď mal 11 rokov, začal navštevovať l'Académie Musicale de Jette, kde študoval dejiny hudby a hru na bicie. Keď mal 18 rokov, založil skupinu Suspicion spolu s rapperom J.E.D.I. Spolu vydali skladbu a videoklip „Faut que t'arrête le Rap...“. Neskôr skupinu opustil. Potom sa zapísal na školu L'Institut National de Radioélectricité et Cinématographie a nato vydal svoj prvý album Juste un cerveau, un flow, un fond et un mic... V roku 2008 podpísal zmluvu na 4 roky s vydavateľstvom Because Music a Kilomaître. V roku 2009 pracoval ako praktikant na hudobnej rozhlasovej stanici NRJ v Bruseli. Hudobného manažéra Vincenta Verbelena zaujala nahrávka „Alors on danse“ a rozhodol sa ju pustiť do éteru NRJ. Poslucháči boli nadšení a tým začal Stromae svoju kariéru.

Diskografia
Štúdiové albumy
 2010: Cheese
 2013: Racine carrée
 2022: Multitude

Extended plays
 2007: Juste un cerveau, un flow, un fond et un mic...

Mixtapes
 2006: Freestyle Finest
 2009: Mixture Elecstro

Video albumy
 2015: Racine carrée Live

Single
2005: „Faut qu’t’arrêtes le rap...“
2009: „Up saw liz“
2009: „Alors on danse“
2010: „Bienvenue chez moi“
2010: „Te quiero“
2010: „House'llelujah“
2010: „Rail de musique“
2010: „Peace or Violence“
2010: „Silence“
2010: „Je cours“
2013: „Papaoutai“
2013: „Formidable“
2013: „Tous les mêmes“
2014: „Ta fête“
2014: „Ave Cesaria“
2014: „Meltdown“ (feat. Lorde, Pusha T, Q-Tip & Haim)
2015: „Carmen“
2015: „Quand c'est?“
2017: „Repetto X Mosaert“
2018: „Défiler“
2021: „Santé“
2022: „L'enfer“
2022: „Fils de joie“
2022: „Mon amour“
2024: „Ma meilleure ennemie“

 Referencie 

Externé odkazy
oficiálna webstránka (en)

Kategória:Narodenia v 1985
Kategória:Žijúci ľudia
Kategória:Belgickí hiphopoví speváci
Kategória:Belgickí speváci elektronickej hudby
Kategória:Belgickí skladatelia modernej hudby
Kategória:Belgické osobnosti flámskeho pôvodu
Kategória:Belgické osobnosti tutsijského pôvodu
Kategória:Osobnosti z Bruselu